CELEX: 
Language: bg
Date: 2020-01-13 00:00:00
Title: ДЕЛЕГИРАН РЕГЛАМЕНТ (ЕС) .../... НА КОМИСИЯТА за изменение на приложение II към Регламент (ЕС) 2018/848 на Европейския парламент и на Съвета по отношение на някои подробни правила за производството на биологични продукти

ЕВРОПЕЙСКА
                       КОМИСИЯ
                                              Брюксел, 13.1.2020 г.
                                              C(2020) 51 final
            ДЕЛЕГИРАН РЕГЛАМЕНТ (ЕС) .../... НА КОМИСИЯТА
                               от 13.1.2020 година
   за изменение на приложение II към Регламент (ЕС) 2018/848 на Европейския
       парламент и на Съвета по отношение на някои подробни правила за
                    производството на биологични продукти
                           (текст от значение за ЕИП)
BG                                                                          BG
 ---pagebreak---                              ОБЯСНИТЕЛЕН МЕМОРАНДУМ
   1.      КОНТЕКСТ НА ДЕЛЕГИРАНИЯ АКТ
   След приемането на новия Регламент за биологичното производство, който ще влезе в
   сила на 1 януари 2021 г., е необходимо да се приеме делегиран регламент за изменение
   на Регламент (ЕС) 2018/848 по отношение на подробните правила за производството на
   биологични продукти, по отношение на покълналите семена, подхранването на
   пчелните семейства и хищните аквакултурни животни, както и производството на
   ювенилни аквакултурни екземпляри. Производителите се нуждаят от правна сигурност
   по отношение на новите правила, които ще се прилагат по отношение на тези различни
   категории продукти, и държавите — членки на ЕС, трябва да имат достатъчно време да
   интегрират новите правила в националните си законодателства.
   2.      КОНСУЛТАЦИИ ПРЕДИ ПРИЕМАНЕТО НА АКТА
   Актът бе обсъден подробно с държавите членки в рамките на експертната група за
   биологично производство, както и с основните организации, представляващи сектора
   на биологичното производство, а именно Международната федерация на движенията за
   биологично земеделие (IFOAM), Асоциацията на европейските земеделски стопани и
   европейските земеделски кооперативи (COPA-COGECA) и Европейския съвет на
   сертифициращите биологично земеделие органи (EOCC). При изготвянето на тези
   правила ГД „Земеделие и развитие на селските райони“ работи в тясно сътрудничество
   с други генерални дирекции в областта на специфичните за тях експертни познания.
   Партньорите от СТО са били уведомени и е проведена обща обществена консултация.
   След общата обществена консултация актът беше изменен, за да се поясни, че
   понятието покълнали семена обхваща „кълнове“ и „кресон“.
   3.      ПРАВНИ ЕЛЕМЕНТИ НА ДЕЛЕГИРАНИЯ АКТ
   С настоящия делегиран акт се определят допълнителни правила за производство за
   различни категории продукти: допълнителни подробности и практики за отглеждане за
   производство на покълнали семена, подхранване на пчелните семейства, фуражи за
   хищните аквакултурни животни, както и допълнителни подробни условия за
   производството на ювенилни екземпляри.
BG                                            1                                         BG
 ---pagebreak---                   ДЕЛЕГИРАН РЕГЛАМЕНТ (ЕС) .../... НА КОМИСИЯТА
                                             от 13.1.2020 година
       за изменение на приложение II към Регламент (ЕС) 2018/848 на Европейския
            парламент и на Съвета по отношение на някои подробни правила за
                             производството на биологични продукти
                                         (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) 2018/848 на Европейския парламент и на Съвета от 30
   май 2018 г. относно биологичното производство и етикетирането на биологични
   продукти и за отмяна на Регламент (ЕО) № 834/2007 на Съвета1, и по-специално
   член 12, параграф 2, буква д), член 14, параграф 2, буква в) и член 15, параграф 2,
   букви а) и г) от него,
   като има предвид, че:
   (1)     В глава III от Регламент (ЕС) 2018/848 се определят общите правила за
           производството на биологични продукти, докато подробните правила за
           производство се съдържат в приложение II към посочения регламент.
   (2)     Тъй като за производството на покълнали семена посадъчният материал
           използва единствено резервите в семената, за да може да покълне, и кълновете
           да се консумират пряко като храна, семената, използвани за производство на
           покълнали семена, следва да бъдат биологични.
   (3)     По отношение на подхранването на пчелните семейства, в случаите, когато
           оцеляването на пчелното семейство е застрашено поради климатични условия,
           възможността за използване на полен от биологичното пчеларство би могла да
           предотврати измирането на ларвите от глад. За да се увеличат шансовете за
           оцеляването на пчелното семейство, е целесъобразно да се разреши пчелните
           семейства се подхранват с биологичен полен.
   (4)     Във връзка с изискванията по отношение на произхода на аквакултурните
           животни, по-специално производството на ювенилни екземпляри, отглеждането
           на ларви се характеризира с три етапа: автотрофния етап на излюпването на
           хайверни зърна, през който ларвите консумират резервите си от жълтъчната си
           торбичка; хетеротрофния етап, когато ларвите се хранят с планктон, и
           окончателното отбиване с преход към новите режими на хранене. Тъй като този
           последен етап от развитието на ларвите води до ювенилната форма, следва да се
           осигурят нови условия за производството на ювенилни екземпляри, които
           включват най-новите познания за сектора в съответствие с принципите на
           биологичното производство.
   1
           ОВ L 150, 14.6.2018 г., стр. 1.
BG                                                     2                                 BG
 ---pagebreak---    (5)    Настоящите правила относно фуражите за хищни аквакултурни животни
          включват общо количествено ограничение за фуражи от растителен произход.
          Тъй като полученият по този начин хранителен режим не задоволява
          хранителните нужди на всички видове и етапи на развитие, това ограничение
          следва да бъде премахнато.
   (6)    Поради това приложение II към Регламент (ЕС) 2018/848 следва да бъде
          съответно изменено.
   (7)    В интерес на яснотата и правната сигурност настоящият регламент следва да се
          прилага от датата на прилагане на Регламент (ЕС) 2018/848,
   ПРИЕ НАСТОЯЩИЯ РЕГЛАМЕНТ:
                                           Член 1
   Приложение II към Регламент (ЕС) 2018/848 се изменя в съответствие с приложението
   към настоящия регламент.
                                           Член 2
   Настоящият регламент влиза в сила на двадесетия ден след деня на публикуването му в
   Официален вестник на Европейския съюз.
   Той се прилага от 1 януари 2021 г.
   Настоящият регламент е задължителен в своята цялост и се прилага пряко във всички
   държави членки.
   Съставено в Брюксел на 13.1.2020 година.
                                            За Комисията
                                            Председател
                                            Ursula von der LEYEN
BG                                            3                                        BG
 ---documentbreak---                        ЕВРОПЕЙСКА
                       КОМИСИЯ
                                            Брюксел, 13.1.2020 г.
                                            C(2020) 51 final
                                            ANNEX
                               ПРИЛОЖЕНИЕ
                                     към
            ДЕЛЕГИРАН РЕГЛАМЕНТ (ЕС) .../... НА КОМИСИЯТА
                                от XXX година
   за изменение на приложение II към Регламент (ЕС) 2018/848 на Европейския
       парламент и на Съвета по отношение на някои подробни правила за
                    производството на биологични продукти
BG                                                                          BG
 ---pagebreak---                                       ПРИЛОЖЕНИЕ
   Приложение II към Регламент (ЕС) 2018/848 се изменя, както следва:
   (1)   В част I точка 1.3 се заменя със следното:
         „1.3. Чрез дерогация от точка 1.1 се разрешават производството на покълнали
               семена, при условие че семената са произведени по биологичен начин, и
               получаването на салати тип цикория, включително чрез потапяне в чиста
               вода.“.
   (2)   в част ІІ, точка 1.9.6.2 буква б) се заменя със следното:
         „б)   пчелните семейства могат да се подхранват само в случаите, когато
               оцеляването на пчелното семейство е застрашено поради климатични
               условия. В такива случаи пчелните семейства се подхранват с биологичен
               мед, биологичен полен, биологични захарни сиропи или биологична
               захар.“
   (3)   част III се изменя, както следва:
         a)    в точка 3.1.2 се добавя следната буква:
               „3.1.2.3. Производство на ювенилни екземпляри
               При отглеждането на ларви на морски видове риба могат да се използват
               системи за отглеждане (за предпочитане на „мезосреда“ или „отглеждане
               в резервоари с голям обем“). Тези системи за отглеждане отговарят на
               следните изисквания:
               а)     първоначалната гъстота на животните трябва е под 20 яйца или
                      ларви на литър;
               б)     резервоарът за отглеждане на ларвите трябва да има обем от
                      минимум 20 m3; и
               в)     ларвите трябва да се хранят с естествен планктон, който се образува
                      в резервоара, допълнен, ако е целесъобразно, с произведен на друго
                      място фитопланктон и зоопланктон.“
         б)    в точка 3.1.3.3 буква д) се заменя със следното:
               „д)    биологични фуражни суровини от растителен или животински
                      произход.“
BG                                             1                                          BG